Filosofia contemporană Filosofia contemporană reprezintă un teritoriu imens. Sfera acesteia se extinde de la sfârşitul sec. XIX (cu excepţia filosofiei clasice germane) până în zilele noastre. Principalele curente filosofice din această perioadă sunt: neokantianismul, pozitivismul, filosofia vieţii, pragmatismul, existenţialismul, neotomismul, personalismul, freudismul, hermeneutica. Care este specificul acestei filosofii? Dacă pentru filosofia clasică este caracteristică o credinţă puternică în raţiune, în faptul că anume prin raţiune poţi să cunoşti lumea şi că anume raţiunea poate şi trebuie să călăuzească viaţa omului. În cadrul filosofiei clasice se consideră că omul are propriile sale scopuri şi prin ele dirijează natura, societatea, propria sa existenţă. În secolul XX triumful raţiunii nu se mai consideră a fi aşa de evident. Are loc o criză a „umanităţii europene”. Printre cauze – războaiele mondiale. În centrul atenţiei filosofilor apar aşa noţiuni ca voinţa, intuiţia, inconştientul, etc. Pozitivismul. Pozitivismul a apărut în anii 30-50 ai sec. XIX. Această filosofie a fost într-o măsură oarecare generată de ritmul descoperirilor tehnice şi a progresului industrial al secolului al XIX-lea. Fondatorul acestei filosofii este Auguste Compte (1798-1857). Comte neagă rolul filosofiei ca concepţie generalizată despre lume şi se limitează la ştiinţele concrete (empirice), confirmate de experienţă. Noţiunea “pozitiv” înseamnă ceea ce este dat ori prezentat, ceea ce trebuie acceptat aşa cum este dat fără explicaţii. Cunoaşterea umană veritabilă este cunoaşterea ştiinţifică care nu-i altceva decît studierea sistematică a fenomenelior şi evidenţierea legilor după care ele se dezvoltă. Filozofia explică specificul metodelor ştiinţei şi folosirea lor, evidenţierea principiilor generale a cunoaşterei ştiinţifice. Dar filozofia nu trbuie să pretindă că dispune de metode ce ar căpăta cunoştinţe inaccesibile ştiinţei. Pozitivismul apare la mijlocul secolului trecut ca reacţie la dominaţia naturfilosofiei, ce pretindea la rolul ştiinţei ştiinţelor şi nu mai putea juca rol progresiv în dezvoltarea spirituală. A.Comte socotea, că progresul social este determinat de progresul intelectual. Spiritul uman în dezvoltarea sa trece trei etape: 1) stadiul teologic; 2) stadiul metafizic; 3) stadiul pozitiv. Pînă în sec.XVIIXVIII predomina capacitatea teologică a raţiunii, iar în societate religia. În sec.XVIII o dezvoltare capătă metafizica, ce duce la dominaţia filosofiei, a însăşi metafizicii, iar în sec.XIX capacitatea pozitivă a raţiunii duce la dominaţia ştiinţei. Principala problemă în pozitivism este raportul dintre filosofie şi ştiinţă. Pozitiviştii neagă filosofia (speculativă), o reduc la ştiinţă, contrapun ştiinţa filosofiei şi socoteau că adevărata ştiinţă este ştiinţa concretă, experimentală. Problemele filosofice le priveau ca fără sens, ca speculaţii metafizice ce nu pot fi verificate experimental. Pozitiviştii deasemenea confundă cunoaşterea cu ştiinţa. În dezvoltarea sa filosofia pozitivistă a trecut trei etape: I etapă - pozitivismul clasic a lui A.Comte, J.S.Mill, H.Spencer. Ei neagă rolul filosofiei, valoarea cognitivă a cercetării filosofice. După părerea lor problemele şi tezele filosofiei, care au un caracter abstract, nu pot fi nici controlate, nici rezolvate cu ajutorul experienţei, deatîta le declară false ori lipsite de sens. II etapă - empiriocriticismul, curent întemeiat în a doua jumătate a sec. XIX de către E.Mach şi R.Avenarius (cunoscut încă sub numele de “al doilea pozitivism”). Noţiunea de empiriocriticism înseamnă “critica experienţei”. Ca filosofie empiriocriticismul are scopul de a curăţi experienţa de orice elemente “metafizice” şi de a formula o filosofie a ştiinţelor moderne ale naturii care să depăşească opoziţia dintre materialism şi idealism. Principalele idei a empiriocriticismului sunt teoria “elementelor neutre” ale existenţei, care stau la baza lumii (formulată de E.Mach) şi teoria “coordonării principiale”, conform căreia obiectul nu poate exista fără subiect, iar subiectul fără obiect (formulată de R.Avenarius). Empiriocriticismul la sfîrşitul sec. XIX - începutul sec. XX s-a manifestat ca “idealismul fizic”. III etapă - neopozitivismul, apare în anii 20 a secolului nostru ca cercul de la Viena şi cuprinde o mulţime de diverse teorii ce au la baza sa teoriile logice ale lui B.Russel şi L.Wittgenstein. Principalii reprezentanţi - R.Carnap, M.Schlick, N.Reichenbach, G.Ryle, G.Moore, I.Austin, A.Ayer sînt logicieni, matematicieni, reprezentanţi ai ştiinţelor naturii. Ei au încercat de a formula o filosofie după analogie cu logica cu un caracter riguros. Neopozitiviştii înlocuiesc filosofia cu analiza logică a limbajului ştiinţei. Ei socot că atît materialismul, cît şi idealismul sînt speculaţii metafizice, lipsite de sens. Neopozitivismul, ca şi celelalte varietăţi a pozitivismului, a avut o influenţă asupra multor fizicieni, logicieni şi altor oameni de ştiinţă. Practic ei au pregătit baza teoretică pentru trecerea le computerizare. Cele mai importante lucrări ale lui Auguste Compte sunt: „Cursul de filosofie pozitivă” şi „Sistemul politicii pozitive”. În „Cursul de filosofie pozitivă”, el urmăreşte evenimentele istoriei gândirii şi noţiuni ale sociologiei. Auguste Comte a urmărit crearea unei filosofii pozitiviste, corespunzătoare ultimului stadiu la care omenirea trebuia să aspire în viziunea sa, după ce a trecut prin faza teologică şi acea metafizică, care erau considerate drept faze necesare în dezvoltarea omenirii de la copilărie spre maturitatea din cea de a treia fază, a spiritului pozitiv. Pozitivismul, ştiinţa şi filozofia pozitivă nu mai caută explicarea cauzelor obscure ale fenomenelor ci se mulţumeşte cu studiul datelor experienţei. Dar acest studiu nu este o simplă compilaţie de date ci tinde să descopere legile care guvernează grupele de date şi fapte care corespund diferitelor ştiinţe fundamentale. Compte încearcă să argumenteze progresul umanităţii, bazat în cea mai mare parte pe evoluţia tehnicii şi a cunoaşterii ştiinţifice. Pentru Auguste Compte, există 3 epoci: 1. o epocă originară a istoriei cu un puternic accent teologic, în care explicaţia realului se sprijinea pe o structură transcendentă, 2. o epocă metafizică, în care principiile explicaţiei realităţii aveau un statut de sine stătător, iar cunoaşterea era dedusă din ele, 3. o epocă apoteotică, în care stadiul pozitiv cunoaşterii va consta din culegerea şi corelarea sistematică de fapte observate, înlăturându-se speculaţiile neverificabile privitoare la cauzele şi scopurile ultime. Locul filozofiei este mai mărginit decât în alte modele de cunoaştere, ea trebuie să furnizeze ştiinţei metode şi legitimări. August Comte consideră că problemele cunoaşterii care nu îşi pot găsi răspunsul pe o cale ştiinţifică trebuie abandonate. Pozitivismul desconsideră afectivitatea, facultăţile diverse ale spiritului uman. Pentru Comte filosofia este „sistemul general al concepţiilor umane”, iar filosofia pozitivă este cea care are caracteristici apropiate de ştiinţele naturale: pozitivitatea, or pozitivă este orice cunoştinţă întemeiată exclusiv pe observarea strictă a faptelor şi „coordonarea” lor. Printre scopurile filosofiei pozitiviste, în general, era cel de a căuta un suport metodologic nou pentru cercetările ştiinţifice, înlăturând tabloul vechi al lumii. Existenţialismul. Este o doctrina filosofică ce a avut cel mai mare impact asupra omenirii în secolul XX. Atitudinea existenţialismului asupra omului are o importanţă mare asupra punctului existenţialist de vedere asupra alegerii de către fiecare a căii ce trebuie urmată în viaţă. Printre tezele fundamentale ale existenţialismului apare şi cea a nonsensului existenţei umane. Existenţialismul apare în a doua jumătate a secolului trecut ca reacţie la filosofia hegeliană, şi de la bun început s-a diferenţiat de alte doctrine filosofice prin faptul că este egal acceptabilă atât credincioşilor (în special creştinilor), cât şi ateiştilor. Bazele doctrinei filosofice existenţialiste au fost puse de către teologul danez Søren Kierkegaard (18131855). Lucrările lui au avut influenţă atât asupra doctrinei existenţialiste cât şi asupra revizuirii principalelor postulate ale bisericii catolice în conformitate cu ultimele teorii ştiinţifice şi filosofice. Prima sa lucrare filosofică, numită „Postscriptum neştiinţific finalizator” a fost dedicată criticii filosofiei hegeliene. Hegel propunea explicaţii raţionale pentru orice fenomen din istorie sau viaţa umană, pe când Kierkegaard era obsedat de ambiguitatea şi paradoxalitatea naturii umane. El considera că problemele cu adevărat importante în viaţă, ca de exemplu existenţa şi esenţa lui Dumnezeu, sfidează orice explicaţie raţională. Dat fiind faptul că în aşa cazuri este imposibilă aflarea adevărului obiectiv, Kierkegaard introduce noţiunea de „adevăr subiectiv”, adevărul considerat ca atare de fiecare om în parte şi care ţine de alegerea personală a fiecăruia. Kierkegaard consideră că filozofiile sistemice (ca cea a lui Hegel), explicând logic fiecare pas din viaţa umană şi făcându-l prin aceasta necesar, evită alegerea subiectivă şi responsabilitatea pentru alegerea făcută. Omul se creează singur prin alegerile făcute de el, alegeri care se fac fără a ţine seama de normele generale. Corectitudinea unei astfel de alegeri se poate determina numai subiectiv. Una dintre cele mai importante dintre lucrările sale este cartea „Sau – sau”. Kierkegaard distinge două căi în viaţă: estetică (hedonistă), în care omul trăieşte pentru căutarea plăcerilor sau acumularea bunurilor şi calea etică, alegând-o pe care omul simte o obligaţie, preocupare permanentă pentru viaţa socială şi religioasă. Mai târziu Kierkegaard susţine că şi calea etică, îl ajută pe om să fugă de individualitatea personală, şi propune o a treia cale: religia, când respectând voinţa lui Dumnezeu poate fi găsită adevărata libertate. El aminteşte de porunca lui Dumnezeu faţă de Abraham de a-şi sacrifica fiul (Geneza, 22:1 – 22:19). Abraham la ascultat pe Dumnezeu. Această acţiune dificilă poate fi făcută numai într-o stare de „suspendare a eticii”, dar ea i-a permis lui Abraham să „ajungă” la Dumnezeu. Kierkegaard consideră că numai prin astfel de „aruncări” în credinţă se poate obţine adevărata libertate. La dezvoltarea existenţialismului a contribuit şi filosoful german Karl Jaspers (1883- 1969). El consideră că filozofia îşi pune problema fiinţei, este efortul de a explora şi descrie limitele experienţei. El foloseşte termenul „neatinsul” pentru a defini ultimele limite ale înţelegerii umane, orizontul indefinit în care sunt posibile toate experienţele subiective şi obiective, însă care nu pot fi niciodată înţelese raţional. Jaspers considera că existenţa este senzaţia ce nu poate fi definită de libertate cu care se confruntă omul pus în situaţii-limită ca norocul, suferinţa, conflictul intern, vina şi moartea. Fulosoful german Martin Heidegger (1889-1976), a definit fenomenologia existenţialistă şi a influenţat toată filozofia existenţialistă ulterioară. În prima sa carte, „Fiinţă şi Timp”, Heidegger şi-a pus întrebarea: ce este existenţa, ce înseamnă a exista? La această întrebare, considera el, se poate răspunde numai răspunzând mai întâi la întrebarea „ce fel de existenţă are existenţa umană?”. Heidegger numea acest gen de existenţă Dasein (a fi în lume). Dasein-ul se deosebeşte de alte genuri de existenţă prin aceea că existenţa-Dasein îşi dă seama de faptul propriei existenţe, spre deosebire de alte genuri de existenţă (Sein). Deosebirea noastră faţă de o piatră constă în aceea, că noi ne dăm seama că existăm, suntem în lume, pe când ea – nu. Senzaţia de dasein, de „viaţă”, nu este permanentă nici pentru noi, ea se manifestă în momentele când trebuie să luăm decizii. Individualitatea noastră este pusă permanent în pericolul de a nimeri în lumea lucrurilor, a rutinei de zi de zi şi a convenţionalului. Astfel, comportamentul poate deveni unul conformist şi omul poate pierde legătura cu propria sa natură ce este o entitate care face alegeri. De această pierdere a individualităţii pe om îl poate salva un singur lucru – senzaţia de teamă (Angst), care este o senzaţie normală a Dasein-ului, senzaţie ce apare permanent la cineva care este liber se confruntă cu necesitatea de a face alegeri. Teama scoate individualitatea din lipsa de sens cu care ea se confruntă în conformism şi îi dă adevărata senzaţie de existenţă şi libertate. Puternice înclinaţii spre filosofia existenţialistă avea prozatorul şi dramaturgul francez Albert Camus (1913-1960). Era un filozof al absurdului şi al revoltei, iar acest fapt se datorează la două mituri conturate în eseuri: al asumării suferinţei - „Mitul lui Sisif” şi cel al salvării – „Omul revoltat”. Teza principală a filosofiei acestuia este înstrăinarea resimţită de individul însingurat în lume şi caracterul arbitrar a ceea ce face sau ce suferă el. Absurditatea şi lipsa de speranţă a existenţei se impun inevitabil. Existenţialismul capătă finalitate (şi denumire) în lucrările scriitorului şi filosofului francez Jean-Paul Sartre (1905-1980). Într-o analiză a ideilor existenţialiste Sartre spune că atât pe existenţialiştii – atei, cât şi pe existenţialiştii – creştini, îi uneşte convingerea că existenţa umană precede esenţei umane. De exemplu, orice obiect confecţionat de om este făcut în conformitate cu o anumită concepţie a obiectului dat, pe care o are creatorul obiectului. Astfel, creatorul cunoaşte dinainte ce vrea să creeze. Obiectul dat are o esenţă (constituită din o sumă de metode de confecţionare şi de calităţi ce permit a-l defini), şi esenţa există înainte de confecţionarea obiectului. Pe când omul la început există, se confruntă cu lumea înconjurătoare, şi doar apoi capătă o esenţă. Omul nu poate fi definit fiindcă iniţial el nu reprezintă nimic. El este aceea ce crede el despre dânsul şi ceea ce vrea să devină. Dat fiind faptul că el începe să creadă ceva despre sine doar după ce începe să existe, existenţa la om precede esenţei. Omul se alege singur pe sine şi esenţa sa, ceea ce nu este posibil pentru alte esenţe (lucruri, plante, animale). Omul este o fiinţă îndreptată în viitor şi care înţelege că se proiectează în viitor. Şi el va deveni aşa, cum este proiectul său. Unui lucru la care esenţa precede existenţei nu i se poate imputa faptul că el este aşa cum este, fiindcă lucrul dat era definit cu mult înainte de a exista de esenţa sa. Însă omul, care mai întâi există, şi apoi capătă o esenţă, este pe deplin responsabil pentru esenţa sa, pentru ceea ce va deveni. Însă omul este responsabil nu numai pentru sine, ci şi pentru toţi ceilalţi oameni: în orice moment, noi acţionăm aşa cum considerăm că e cel mai bine în situaţia respectivă, reieşind din aceea, cum dorim să devenim. În acest caz, trebuie să acceptăm că şi toţi ceilalţi oameni în aşa situaţii sunt în drept să procedeze exact ca noi. Pragmatismul este o orientare filosofică, ce a apărut şi a primit o răspândire largă în SUA, dar s-a răspândit pe parcurs în Franţa, Anglia, Italia. El a fost fondat de către Charles Sanders Peirce (1839-1914), filosof, fizician şi matematician american. Printre lucrările principale se regăsesc: „Cum să facem ideile noastre mai clare”, „Despre algebra logicii”, „Logica regenerată”. Alţi reprezentanţi de vază ai acestui curent sunt: W. James şi J. Dewey. Însuşi cuvântul „pragmatism” provine din termenul vechi grecesc „pragma” care însemna acţiune. Termenul a fost ridicat la rang filozofic în secolul XIX de americanul Charles Sanders Peirce sub numele de „pragmaticism”. Peirce a dezvoltat o concepţie generală asupra adevărului: nu există idei care sunt adevărate în sine ci numai idei care devin adevărate în cursul acţiunii indivizilor, în măsura în care dau rezultate, sunt utile. În aşa fel pragmatiştii au identificat adevărul cu utilul. Concepţia pragmatică contestă că gândirea ar reflecta realitatea susţinând ideea că gândirea are rostul de a elabora reguli sau mijloace pentru acţiune. În felul acesta pragmatismul identifică obiectul de cunoscut cu procesul cunoaşterii. Iar cunoaşterea o consideră mijloc de adaptare animalică a omului la mediu. Pierce afirma că metoda îndoielii i-a încurajat pe oameni să se prefacă a se îndoi de ceva de care nu se îndoiau de fapt şi a susţinut că trebuie să începem de la ceva de care nu ne putem îndoi, progresând către adevăr, bazându-ne mai degrabă pe varietatea raţionărilor noastre decât pe tăria vreuneia din ele. Mai târziu, anticartezianismul său a luat forma unei doctrine critice a simţului comun. În eseul „Fixarea convingerii”, evidenţiază deosebirea practică dintre credinţă în sensul convingerii şi îndoială. Consideră că convingerea călăuzeşte acţiunea, iar îndoiala stimulează cercetarea în ajungerea la o credinţă. Comparând diferite metode de fixare a convingerii, ajunge la concluzia că, singura metodă este metoda ştiinţei. Mare parte din munca sa a fost consacrată descrierii metodei ştiinţei şi a încercat să dovedească faptul că ea ne conduce la adevăr. Pentru Peirce, metoda ştiinţei are trei componente: abducţia, deducţia şi inducţia Pentru a-şi descrie propria poziţie, Pierce folosea termenul "pragmaticism". În felul acesta voia să se distingă de poziţiile celor care se declarau "pragmatişti". 